b"\n_START_ARTICLE_\nKapuluan ng Galapagos\n_START_PARAGRAPH_\nAng Mga Pulo ng Galapagos (Kastila: Archipi\xc3\xa9lago de Col\xc3\xb3n o Islas Gal\xc3\xa1pagos) ay isang kapuluan na binubuo ng 13 pangunahing mga pulo na mala-bulkan, 6 na mas maliliit na mga pulo, at 107 mga bato at maliit na mga pulo. Inakalang nabuo ang kauna-unahang pulo sa pagitan ng 5 at 10 milyong taon na nakaraan, bilang resulta ng aktibidad na tektonik. Kasalukuyang nabubuo pa ang mga pinakabatang mga pulo, ang Isabela at Fernandina, pati ang pinakahuling pagputok ng bulkan noong 2005._NEWLINE_Kabilang sa bansang Ecuador ang Mga Pulo ng Galapagos sa Pasipiko, mga 965\xc2\xa0km (mga 600\xc2\xa0mi) kanluran sa pangunahing lupain._NEWLINE_Ang Mga Pulo ng Galapagos ay pinuntahan ni Charles Darwin habang nakasakay sa Beagle. Dito niya nakita ang mga pagbabago sa iba't ibang uri ng mga hayop. Ilang sa mga hayop sa Galapagos ay mga kakaibang uri ng mga iguana, at blue-footed boobie (boobie na mayroong bughaw na mga paa)."